13 सितंबर को गणेश चतुर्थी का पर्व है और इसके लिए सभी तैयारी में लगे हुए हैं. हर जगह गणेश जी की प्रतिमा देखने को मिल रही है, तरह तरह की और सुंदर सुंदर गणेश प्रतिमा बाजार में आ रही हैं जिन्हें श्रद्धालु खरीदते हैं और उन्हें पूजते हैं. भगवान गणेश रिद्धि सिद्धि के देव माने जाते हैं और हर विघ्न ही हरने वाले माने जाते हैं जिसके चलते उन्हें प्रथम पूज्य भी माना जाता है. भाद्रपद माह में शुक्ल चतुर्थी के दिन मध्याह्न काल में श्रीगणेश का जन्म हुआ था, इसलिए हर साल ये पाव बड़ी ही धूमधाम से मनाया जाता है और यह पर्व 10 दिनों तक चलता है.